open-index/open-wikipedia-markdown huggingface dataset:
Julian Respublikası

**Julian Respublikası** () — öz müstəqilliyini bir tərəfli elan edən, Braziliyanın Santa-Katarina vilayətində 1839-cu ilin 24 iyuldan 15 noyabrına qədər mövcud olmuş dövlət.

Julian Respublikası Farrapus müharibəsi zamanı 1839-cu ilin 24 iyulda qurulur. Belə ki, Cüzeppe Qaribaldinin dəstəyi üsyançılar Laqunu ələ keçirirlər və adını Julian olaraq dəyişirlər. Bununla belə vilayətin paytaxtı olan Deşterru şəhərini tutmaq mümkün olmur. Üsyançıların donanması imperiya qüvvələri tərəfindən Massiambu çayında darmadağın edilir.

Yeni respublika cəmi dörd ay yaşaya bilir. Artıq noyabrda imperiya qüvvələri Laqun şəhərini ələ keçirir. Bundan sonra üsyançılar Santa-Katarina vilayətini tərk etməli olurlar.

## Əlavə məlumat
* Farrapus müharibəsi
* Riu-Qrandi Respublikası

## Mənbə
* Farrapus müharibəsi "Latın Amerikasının" ensiklopedik lüğətində.
Trablusqərb vilayəti

**Trablusqərb vilayəti**, **Tarabulus əl–qərb vilayəti**, **Tripolitaniya vilayəti** — Osmanlı İmperiyası tərkibində, 1864–1912–ci illərdə mövcud olmuş I dərəcəli inzibati–ərazi vahidi. İnzibati mərkəzi Tripoli şəhəri idi.
Estas Tonne

**Estas Tonne** (; ) — yəhudi əsilli ukraynalı musiqiçi.

## Həyatı
1975-ci ildə Ukraynada doğulub. 6 il gitara təhsili aldıqdan sonra 1986-cı ildə ailəsi ilə İsrailə köçüb. 11 sentyabr terror aktlarından sonra Nyu Yorka köçən Estas Tonne Amerika qitəsi boyunca akustik gitara ilə konsert verib. 2003-cü ildən bəri 50.000-dən çox albom satışı baş tutub.

## Diskoqrafiya
* 2002 — Black and White World
* 2004 — Dragon of Delight
* 2008–13 Songs of Truth
* 2009 — Bohemian Skies
* 2011 — Place of the Gods
* 2012 — Live in Odeon (2011)
* 2012 — The Inside Movie
* 2013 — Internal Flight (Gitara versiyası)
* 2013 — Internal Flight (Canlı versiya)

## İstinadlar

## Xarici keçidlər
Furore

**Furore** () — İtaliyanın cənubunda, Amalfi sahilində yerləşən kənd.

## Coğrafiyası
Kənddən Aralıq dənizinə əla mənzərə açılır. Lakin dənizdən baxanda nəinki kənd, heç oraya aparan yol da görünmür. Bu səbəbdən də Furore *"Olmayan kənd"* kimi tanınıb. Kəndin bələdiyyə başçısı bu səbəbdən Furoredəki bütün evləri əlvan boyamağı tapşırıb. Həmin vaxtdan furorelilər əlvan evlərdə yaşayırlar.

## Ərazisi
Ərazisi 1.73&nbsp;km²-dir.

## Əhalisi
Əhalinin dinamikası:

Colors=
  id:lightgrey value:gray(0.9)
  id:darkgrey  value:gray(0.7)
  id:sfondo value:rgb(1,1,1)
  id:barra value:rgb(0.6,0.8,0.6)
ImageSize = width:455 height:373
PlotArea = left:50 bottom:50 top:30 right:30
DateFormat = x.y
Period = from:0 till:850
TimeAxis = orientation:vertical
AlignBars = justify
ScaleMajor = gridcolor:darkgrey increment:50 start:0
ScaleMinor = gridcolor:lightgrey increment:10 start:0
BackgroundColors = canvas:sfondo
BarData=
  bar:1861 text:1861
  bar:1871 text:1871
  bar:1881 text:1881
  bar:1901 text:1901
  bar:1911 text:1911
  bar:1921 text:1921
  bar:1931 text:1931
  bar:1936 text:1936
  bar:1951 text:1951
  bar:1961 text:1961
  bar:1971 text:1971
  bar:1981 text:1981
  bar:1991 text:1991
  bar:2001 text:2001
PlotData=
  color:barra width:20 align:left
  bar:1861 from:0 till:707
  bar:1871 from:0 till:649
  bar:1881 from:0 till:660
  bar:1901 from:0 till:612
  bar:1911 from:0 till:591
  bar:1921 from:0 till:581
  bar:1931 from:0 till:598
  bar:1936 from:0 till:591
  bar:1951 from:0 till:610
  bar:1961 from:0 till:603
  bar:1971 from:0 till:615
  bar:1981 from:0 till:633
  bar:1991 from:0 till:779
  bar:2001 from:0 till:810
PlotData=
  bar:1861 at: 707 fontsize:S text:707 shift:(-8,5)
  bar:1871 at: 649 fontsize:S text:649 shift:(-10,5)
  bar:1881 at: 660 fontsize:S text:660 shift:(-10,5)
  bar:1901 at: 612 fontsize:S text:612 shift:(-10,5)
  bar:1911 at: 591 fontsize:S text:591 shift:(-10,5)
  bar:1921 at: 581 fontsize:S text:581 shift:(-10,5)
  bar:1931 at: 598 fontsize:S text:598 shift:(-10,5)
  bar:1936 at: 591 fontsize:S text:591 shift:(-10,5)
  bar:1951 at: 610 fontsize:S text:610 shift:(-10,5)
  bar:1961 at: 603 fontsize:S text:603 shift:(-10,5)
  bar:1971 at: 615 fontsize:S text:615 shift:(-10,5)
  bar:1981 at: 633 fontsize:S text:633 shift:(-10,5)
  bar:1991 at: 779 fontsize:S text:779 shift:(-10,5)
  bar:2001 at: 810 fontsize:S text:810 shift:(-10,5)
TextData=
  fontsize:S pos:(20,20)
  text: Mənbə ISTAT


Hazırda əhalisi 850 nəfərdir.

## Abidələri və görməli yerləri
*Müqəddəs Miçel Arxangel kilsəsi
*Müqəddəs Ceyms kilsəsi
*Müqəddəs İlya kilsəsi

## Şəkilləri

Amalfiküst3.JPG|
Amalfitana Kirche 4.jpg|
FURORE FIORD.JPG|
Furore Salerno.jpg|
Chiesa San Michele-Furore.JPG|
Furore (SA), 2010, il complesso dei mulini nel fiordo, ponte - canale..jpg|


## İstinadlar
 

## Xarici keçidlər

*
*The nicest villages in Italy 
*Furore's Fjord
Şəhr-i Zor sancağı

**Şəhr-i Zor sancağı**, **Kərkük sancağı** — Osmanlı İmperiyasının Mosul vilayətində inzibati–ərazi vahidi. İnzibati mərkəzi Kərkük şəhəri idi.

## İnzibati bölgü
Sancaq 6 qəzaya bölünürdü, qəzalar isə 1.150 kəndi əhatə edən 12 nahiyyədən ibarət idi.

## Əhalisi

## Mənbə
* Vilayet de Mossoul. — Sandjak de Chéhrizor, page 847–865. // La Turquie d'Asie, géographie administrative: statistique, descriptive et raisonnée de chaque province de l'Asie Mineure par Vital Cuinet. Tome Deuxième. Paris: Ernest Leroux, Éditeur, 1891, 884 page.

## İstinadlar
Qastino boğazı

**Qastino boğazı** () — Alyaskanın cənub-şərqində (ABŞ) yerləşir. Boğaz öz adını torpaq sahibi olan (mülkədar, fermer) Con Qastinonun şərəfinə adlandırılmışdır.

Boğazın suları Cuno şəhərini Duqlas adasından (qabarma nəticəsində adaya çevrilir) ayırır. Boğazın uzunluğu 25-30 kilometrdir. Şimal hissədə bir necə kilometr şimal-qərbə və sonra cənub-şərqə istiqamətlənir. Ən dar yerdə eni 200 metrdən azdır. 1980-ci ildən bu hissədən Cuno-Duqlas körpüsü fəaliyyət göstərir.

İri gəmilər boğazın yalnız cənub-şərqındə irəliləyə bilər. Orta ölçülü gəmilər isə yalnız böyük Qabarma və çəkilmə zamanı sərbəst üzə bilirlər. Qayıqlar və katerlər boğazdan istənilən vaxt keçə bilirlər.

Qışda boğaz hec vaxt donmur.

## İstinadlar
Kərkük qəzası (Osmanlı imperiyası)

**Kərkük qəzası** () — Osmanlı İmperiyasının Mosul vilayətinin Şəhr-i Zor sancağında inzibati–ərazi vahidi. İnzibati mərkəzi Kərkük şəhəri idi.
## Əhali
1891–ci ildə Parisdə nəşr edilmiş *"Asiya Türkiyəsinin inzibati coğrafiyası: Kiçik Asiyada hər bir vilayətin statistikası, təsviri və təhlili"* (II cild) kitabında fransız əsilli coğrafiyaşünas və şərqşünas Vital Küne () tərəfindən verilən məlumatlara əsasən ümumi sayı 30.000 nəfər olan qəza əhalisinin 28.000 nəfərini müsəlman türkmanlar, 1.600 nəfərini yəhudilər, 400 nəfərini isə xristian xaldeylər təşkil edirdi. Kərkük şəhərində türk və kürd dillərində, qəzanın kəndlərində həmçinin ərəb və xaldey dillərində danışılırdı. Qəzada ən iri yaşayış yerləri (4730 ev) Kərkük şəhəri, (əhalisi əsasən əkinçiliklə məşğul olan ərəblərdən ibarət) Məlha, (798 ev; kişi cinsindən 1704 nəfər) Altunköprü, (əhalisi kürdlər olan) Şivan və (756 ev; kişi cinsindən 1750 nəfər) Tuzxurmatu kəndləri idi.

## İnzibati bölgü
Vital Künenin məlumatlarına əsasən qəza Kərkük şəhərindən və 310 kəndi əhatə edən 5 nahiyyədən ibarət idi:
#Altunköprü nahiyyəsi
#Məlha nahiyyəsi
#Şivan nahiyyəsi
#Tuzxurmatu nahiyyəsi
#Kil nahiyyəsi

## Mənbə
# Vilayet de Mossoul. — Sandjak de Chéhrizor. — Cazas du Sandjak de Chéhrizor. — Caza de Kerkouk, page 850–856.  // La Turquie d'Asie, géographie administrative: statistique, descriptive et raisonnée de chaque province de l'Asie Mineure par Vital Cuinet. Tome Deuxième. Paris: Ernest Leroux, Éditeur, 1891, 884 page.
## Qeydlər




## İstinadlar
Gələcəyə qayıdış II hissə

**"Gələcəyə qayıdış"** () — Robert Zemekisin rejissoru olduğu 1989-cu il istehsalı fantastika filmi. Film "Gələcəyə qayıdış" seriyasının 2-ci filmidir. Əsas mövzusu zaman səyahətidir.

## Məzmun
İlk filmdə 1955-ci ildə səhvini düzəldib ata və anasını tanış edə bilən Martin Makflay öz zamanına (1985) qayıtdığı günün səhərisi zaman maşının ixtiraçısı Doktor Braun Martin və sevgilisi Ceniferi gələcəyə — 2015-ci ilə aparır. Dr. Braun bildirir ki, onlar gələcəkdə evlidirlər və uşaqları təhlükədədir. 2015-ci ilə çatar-çatmaz həyacanlanan Ceniferi Dr. Braun iynə ilə sakitləşdirir. Martinə oğlunun bir azdan kafeyə daxil olacağı, pis uşaqların təklifini qəbul edib oğurluq etməyə gedəcəyini deyir, sonda polis tərəfindən yaxalanacağını deyir. Martin oğlunu dəstədən qurtarır.

Zamanına qayıtmağa hazırlaşan Martinin diqqətini mağazda satılan idman jurnalı çəkir. Bu jurnalla öz zamanında mərc oyunlarında əla pul qazana biləcəyi düşünüb onu alır. Lakin Doktor Braun onu əlindən alıb zibil qabına tullayır. Bu zaman keçmişdə Makflaylar ailəsinin qulluqçusu qocalmış Bif söhbəti eşidib jurnalı götürür, zaman maşının heç kimin xəbəri olmadan oğurlayır və onu keçmişdəki Biffə verir. 2015-ci ilə qayıdır və zaman maşınını yerinə qaytarır.

Ceniferi götürüb 1985-ci ilə qayıdan Martin inanılmaz səhnənin şahidi olur. Hər tərəfdə cinayətkarlar vardır, evi isə artıq başqasınındır. Uzun axtarışlardan sonra Biffə məxsus göydələnə daxil olur. Məlum olur ki, Biff artıq çox varlıdır, anası onla zorla evlənmişdir, atasını belə 1973-cü ildə öldürmüşdür. Martin Biffdən öyrənir ki, 1955-ci ildə avtomobilini təmirdən götürərkən ona qohumu olduğunu deyən bir qoca idman jurnalı vermiş, onun köməyi ilə varlanmışdır.

Dr. Braunun köməyi ilə 1955-ci ilə qayıdan Martinin burada başına min cür hadisə gəlir, lakin sonda jurnalı Biffdən oğurlayıb yandıra bilir.

## Rollarda

## İstinadlar
 
## Xarici keçidlər
Rafiq Allahverdiyev

**Allahverdiyev Rafiq Allahverdi oğlu** — Azərbaycan Respublikasının Qazax şəhərində anadan olmuşdur. 1961-ci ildə "Neft və qaz yataqlarının işləniməsi və istismarı" ixtisası üzrə AzNKİ-nun neft-mədən fakültəsini bitirmişdir. İnstitutu bitirdikdən sonra qazmaçı köməkçisi, operator, neft və qaz hasilatı ustası, böyük mühəndis, texniki şöbənin müdiri, "Leninneft" NQÇİ-nin baş mühəndisi işləmişdir. 1968-1972-ci illərdə AzETNÇİ-da aspirant olmuşdur. 1972-ci ildə "Mürəkkəbləşmələrin tədqiqi və fontan üsulu ilə hasilatın göstəricilərin yaxşılaşdırılması üzrə təkliflərin işlənilməsi (Qotur-Təpə yatağı timsalında)" mövzusunda namizədlik, 1992-ci ildə isə "Quyuların mürəkkəbləşmiş istismarı şəraitində neft hasilatının intensivləşdirilməsi" mövzusunda doktorluq dissertasiyaları müdafiə etmişdir. 1984-1987-ci illərdə AzETNÇİ-da quyuların yeraltı və əsaslı təmiri sektorunun müdiri, laboratoriya müdiri, 1987-ci ildən isə Türkmənneft ETLİ-da (Nəbitdağ ş.) elmi iş üzrə direktor müavini işləmişdir.

## Elmi fəaliyyəti
Allehverdiyev R.A. neft və qaz yataqlarının işlənilməsi və istismarı sahəsində tanınmış alimdir.

Elmi tədqiqatların sahəsi: neft və qaz axınının intensivləşdirilməsi proseslərinin öyrənilməsi; quyuların quyudibi zonasının qeyri-nyuton mühiti ilə emalı üsulları; quyuların mənimsənilmə üsullarının təkmilləşdirilməsi məsələləri; quyuların lülələrində qum tıxaclarının yuyulması məsələləri; Qərbi Türkmənistanın mürəkkəbləşmiş şəraitlərdə (sulaşma, qum təzahürü və parafinləşmə, layların məhsuldarlığının pisləşməsi), son işlənilmə mərhələsində olan yataqlarında neft hasilatı səviyyəsinin stabilləşməsi və işlənilmə mərhələsinin artırılması məsələləri.

Allahverdiyev R.A. 100-dən artıq elmi məqalənin, 2 monoqrafiyanın, 11 rəhbər sənədin müəllifidir. İxtiralara görə 25 müəlliflik şəhadətnaməsi alıb. "Türkmənistan SSR əməkdar səmərələşdiricisi", "Neft və qaz sənayesinin əlaçısı" kimi adlara və bir çox fərmanlara layiq görülmüşdür.

## İstinadlar
Paderborn 07 FK

**SC Paderborn 07** () - Şimali Reyn-Vestfaliya əyalətinin Paderborn şəhərini təmsil edən futbol klubu. SC Paderborn 1907-ci ildə təmsil etdiyi şəhərdə yaradılmışdır. Komandanın adının sonluğunda olan **07** rəqəmidə klubun yaradıldığı ilə işarətdir. 1985-ci ildə klub yenidən formalaşdırılmışdır. Həmin il üç alman klubunun birləşməsi nəticəsində yeni bir SC Parderborn 07 yaradılıb. 1997-ci ilə qədər komanda *TuS Paderborn-Neuhaus* adı ilə tanınırdı. Mavi-qara rənglərdən istifadə edən klub ev oyunlarını Paderborn şəhərində yerləşən 15.300 nəfər tutumlu Bentler Arenada keçirməkdədir.

## Mövsüm xronologiyası

## İstinadlar
2. Bundesliqa

**2. Bundesliqa** - () - Almaniyanın əhəmiyyətinə görə ikinci futbol liqası. II Bundesliqa olaraq adlandırılan çempionatda ilk iki yeri tutan komandalar Bundesliqaya vəsiqə qazanırlar. Çempionat 1974-cü ildən etibarən keçirlməkdədir və son sezoda 18 klub çıxış edib. 2. Bundesliqanın son çempionu FK İnqolştadt 04 komandası olub.

## 2014-2015-ci il mövsümü

## 2015-16 mövsümü
Riu-Qrandi Respublikası

**Riu-Qrandi Respublikası** () və ya bəzən **Piratini Respublikası** () — Birtərəfli qaydada müstəqilliyini elan etmiş, Braziliyanın Riu-Qrandi-du-Sul vilayəti ərazisində 1836 11 sentyabrdan 1845 5 mart tarixinə qədər mövcud olmuş dövlət.

## Tarixi
Riu-Qrandi Respublikası Farrapus müharibəsi zamanı meydana gəlir. Dövlət 11 sentyabr 1836-cı ildə general Antonio di Soza Netu tərəfindən elan edilir. 5 noyabrda üsyançılar general Bentu Qonsalvisi birinci prezident elan edirlər. Ancaq bir müddət sonra Qonsalvis hakimiyyət qüvvələri tərəfindən əsir götürülür. Onun səlahiyyətlərini Qomis Jardin icra edir.

Respublika mövcud olduğu on ilə yaxın müddətdə beş paytaxt dəyişir: Piratii, Aleqreti, Kasapava-du-Sul, Baje (iki həftə ərzində) və San-Borja.

1839-ci ildə üsyançılar Santa-Katarina vilayətinin ərazisinə daxil olurlar və 24 iyun tarixində Julian Respublikasının müstəqilliyini elan edirlər. Onlar Riu-Qrandi ilə konfederasiyada birləşirlər. Noyabr ayında imperiya qüvvələri  respublikanın mərkəzini tuturlar. Respublika 15 noyabr tarixində fəaliyyətini dayandırır.

1 dekabr 1842-ci ildə Aleqretidə konsitutsiyanın yaradılması üçün müəssislər məçlisi toplanır. Ancaq məçlis məqsədinə çatmır, belə ki deputatlar bir fikirə gələ bilmirlər.

Getdikcə üsyançıların vəziyyəti gərginləşir, bu səbəbdən fikir ayrılığı səbəbindən 1843-ci ilin avqustunda Bentu Qonsalvis prezidentlik postundan istefa verir. Bundan sonra hakimiyyətə danışıqlar tərəfdarları gəlir. Hakimiyyət nümayəndələri ilə 1 mart 1845-ci ildə imperiya arasında Qonço-Verde anlaşması imzalanır. Müqavilə ilə Riu-Qrandi Respublikasının varlığına son qoyulur.

## Əlavə məlumat
* Farrapus müharibəsi
* Julian Respublikası

## İstinadlar

## Mənbə
* ''Farrаpus müharibəsi'' Latın Amerikasının ensiklopedik lüğətində.
Şəhr-i Zor əyaləti

**Şəhr-i Zor əyaləti** — Osmanlı İmperiyası tərkibində, 1554–1862–ci illərdə mövcud olmuş I dərəcəli inzibati–ərazi vahidi. İnzibati mərkəzi Kərkük şəhəri idi.

## Mənbə
# Глава третья. Шехризурскiй эйалеть, 199–262. // Сiяхэт-намэ-и-худудь. Описанiе путешествiя по турецко-персидской границѣ, составиль Хуршидь–Эфенди, бывшiй секретарь турецкаго комиссара по разграниченiю между Турцiею и Персiею. Сь приложенiемь отчета персидскаго комиссара о томь же путешествiи. С турецкаго и персидскаго перевель М. А. Гамазовѣ. Сь картою. С.–Петербургь: Типографiя О. И. Бакста, 1877, 575 стр.

## İstinadlar
Böyük Ayı gölü

**Böyük Ayı gölü** (, , sleyvi dilli *Sahtú*) — Kanadanın böyük daxili gölü, böyüklüyünə görə Şimali Amerikada dördüncü, dünyada isə səkkizincidir. Göl 65 və 67 şimal eninin və 118 və 123 qərb uzunluğunun dərəcələrin arasında və şimal qütb dairəsində yerləşir. Səviyyəsi dəniz səviyyəsindən 156 metr yüksəkdədir.

## Coğrafiyası
Gölün sahəsi 31.153&nbsp;km² və həcmi 2.236&nbsp;km³ bərabərdi. Orta dərinliyi 71.7 m, ən dərin yeri isə 446 m. Sahil uzunluğu 2.719 m, su tutumu 11.717&nbsp;km². Böyük Ayı Gölü noyabırın sonundan iyula qədər buzla örtülür.

Göl gəmiçiliyə yararlıdır. Əsas limanları: Radium Limanı və Delayn.

## Tarixdən əvvəlki geologiyası
Böyük Ayı gölü iki iri fiziki-coğrafi rayonlarının arasında yerləşir: Kanada Qalxanının Kazan yüksəklikləri hissəsində və daxili düzənliklərdə. Bir zamanlar Pleystosen dövründə buz eroziyasının formalaşdırdığı buz vadilərində olan Buzlaq gölü Makkonelin hissəsi idi. Kembri dövrünün öncəsinə aid edilən Kanada qalxanının qayaları Maktaviş qolunun şərq kənarlarını təşkil edir.

## Mədən
1930-ci ildə Jilbert Labin gölün ərazisində uran yataqları tapmışdı. Sonradan bu yatağın bazasında mədən tikildi, Hiroşima və Naqasaki üzərinə atılan atom bombasının hazırlanması üçün istifadə edilən uran məhz burada hasil edilmişdi. Sonralar mədən, Kanada ərazisində uranın yüksək xərclərlə çıxarılması və yeni yataqların kəşfi ilə əlaqədar, bağlandı.

## İstinadlar
Harold Laski

**Harold Laski** (; 30 iyun 1893, Mançester, Böyük Britaniya — 24 mart 1950, London, Böyük Britaniya) — Britaniya siyasi nəzəriyyəçisi, iqtisadçı, müəllif və müəllim. O, siyasətdə fəal idi və 1945-1946-cı illərdə Leyboristlər Partiyasının sədri vəzifəsini yerinə yetirmiş və 1926-cı ildən 1950-ci ilə qədər London İqtisadiyyat və Siyasi Elmlər Məktəbində professor olmuşdur.

Plüralist demokratiyası idealını daha geniş şəkildə Harold Laski əsaslandırmışdır. O, "dövlətin plüralist nəzəriyyəsi" və "siyasi plüralizm" anlayışlarını formalaşdırmışdır; konsepsiyanın davamçıları bunu qəbul etmiş və indi də həmin nəzəriyyədə onun qoyduğu adlardan istifadə olunur.
Neboyşa Rodiç

**Neboyşa Rodiç** (; ) — Serbiyanın Azərbaycandakı fövqəladə və səlahiyyətli səfiri (2014-cü ildən); Serbiyanın sabiq müdafiə naziri (2 sentyabr 2013 – 27 aprel 2014).

## İstinadlar

## Xarici keçidlər
Herbert Estuardo Meneses Koronado

**Herbert Estuardo Meneses Koronado** — Qvatemalanın Azərbaycandakı fövqəladə və səlahiyyətli səfiri (2014-cü ildən)

## İstinadlar
Marek Tsalka

**Marek Yanuş Tsalka** (; ) — Polşanın Azərbaycandakı fövqəladə və səlahiyyətli səfiri (2015–2019); Polşanın Koreyadakı sabiq fövqəladə və səlahiyyətli səfiri (2007–2011).

## Həyatı
2 yanvar 1966-cı ildə Varşavada anadan olmuşdur.

1991-ci ildə Varşava Universitetini Tarix fakültəsi üzrə magistr kimi bitirmişdir.

## İş təcrübəsi
1992 – 1993-cü illərdə — Polşa Şərq Araşdırmalar Mərkəzinin baş mütəxəssisi

1993 – 1996-cı illərdə — Polşa Xarici İşlər Nazirliyinin eksperti

1999 – 2000-ci illərdə — Polşa Respublikasının Budapeştdəki Səfirliyinin müşaviri

2000 – 2003-cü illərdə — Polşa Respublikasının Moskvadakı Səfirliyinin müşaviri

2007 – 2011-ci illərdə — Polşa Respublikasının Seuldakı Səfirliyinin Polşa Respublikasının Səlahiyyətli və Fövqəladə Səfiri

2011 – 2015-ci illərdə — Polşa Xarici İşlər Nazirliyinin Şərq Departamentinin Direktor müavini

02.2015 – 2019-cu illərdə — Polşa Respublikasının Azərbaycandakı Səfirliyinin Polşa Respublikasının Səlahiyyətli və Fövqəladə Səfiri

## Ailə
Ailəlidir, 1 uşağı var.

## İstinadlar

## Xarici keçidlər
* Səfir. msz.gov.pl
Ayşən Bayramova

**Ayşən Bayramova** () — Azərbaycan bədii gimnastı. Azərbaycanı 2015 Avropa Oyunlarında təmsil etmişdir. Müxtəlif illərdə Dünya Kubokları və Grand Prix mükafatçısı olmuş, 2018-ci ildə Avropa çempionatında bürünc medal qazanmışdır. 2019-cu il Bakı şəhərində təşkil olunmuş Dünya Çempionatında çıxış edərək Azərbaycan qrupu üçün Tokio 2020 Olimpiya oyunlarına lisenziya qazanmışdır.

## Həyatı
Ayşən Bayramova 24 dekabr 1998-ci ildə Rusiyanın Çita şəhərində anadan olmuşdur. 2007-ci ildə bədii gimnastika ilə məşğul olmağa başlamışdır. Bakı şəhəri 145 nömrəli tam orta məktəbi bitirmişdir. 2017-ci ildə Azərbaycan Dövlət Bədən İdman Akademiyasina daxil olmuşdur.

## Uğurları
Azərbaycan çempionatında 2013-cü ildə — bürünc (çoxnövçülük), bürünc (halqa, top); Bakı Birinci Liqası 2014 — bürünc (qürzlər); Qran Pri 2017 qrup hərəkətlərində — gümüş (çoxnövçülük), qızıl (5 halqa), qızıl (ip və top); Qran Pri 2018 Qrup hərəkətlərində — bürünc (çoxnövçülük); Qran Pri 2019 Qrup hərəkətlərində — gümüş (halqa və qürzlər) medal qazanmışdır.

Ayşən Bayramova 2015-ci ildə Azərbaycanı 2015 Avropa Oyunlarında təmsil etmişdir. 2018-ci ildə Avropa çempionatı bürünc mükafatçısı olmuşdur. Müxtəlif illərdə çoxsaylı Dünya Kubokları və Grand Prix mükafatçısı olmuşdur.

Bakı Dünya Kuboku 2018 qrup hərəkətlərində — bürünc (halqa); Portimao 2018 Dünya Kuboku qrup hərəkətlərində — bürünc (çoxnövçülük), gümüş (halqa) və qızıl (top və ip); Pesaro 2015 — bürünc (halqa); Kale 2015 — qızıl; Budapeşt 2015 — gümüş (çoxnövçülük) və qızıl (top, lent); Buxarest 2015 — bürünc (çoxnövçülük) və gümüş (halqa, qürzlər) medal qazanmışdır.

2019-cu il Bakı şəhərində təşkil olunmuş Dünya Çempionatında Azərbaycan qrupu üçün Tokio 2020 Olimpiya oyunlarına lisenziya qazanmışdır.

## İstinadlar

## Xarici keçidlər
* Müsahibəsi
Diana Əhmədbəyli

**Diana Əhmədbəyli** (qızlıq soyadı: **Doman**; ) — Azərbaycanı təmsil edən bədii gimnast.

## Həyatı
Diana Doman 1998-ci ili iyunun 22-də Estoniyada anadan olub. 2003-cü ildən idmanla məşğul olur.

## Karyerası
2014-cü ilin iyununda baş tutan Avropa Çempionatında Azərbaycanı Aleksandra Platonova, Aliyə Paşayeva, Aynur Mustafayeva, Diana Doman və Siyana Vasilevadan ibarət qrup təmsil etdi. Ümumi turniri 34.050 balla beşinci, 10 gürz turnirini isə 17.166 balla altıncı pillədə başa vuran Platonova, Paşayeva, Mustafayeva, Doman və Vasilevadan ibarət qrup 3 top+2 lent turnirində 17.650 ballıq nəticə göstərdi və Avropa Çempionatının gümüş medalına sahib oldu.

Daha sonra Diana Doman 2014-cü ilin sentyabrında İzmir şəhərində baş tutan Dünya Çempionatında mübarizə apardı. Aleksandra Platonova, Aliyə Paşayeva, Aynur Mustafayeva, |Diana Doman, Səbinə Abbasova və Siyana Vasilevadan qrup ümumi turniri 33.332 balla altıncı, 10 gürz turnirini 15.416 balla, 3 top+2 lent turnirini isə 16.608 balla 8-ci pillələrdə başa vurdu.

2018-ci ilin iyununda İspaniyanın Qvadalaxara şəhərində baş tutan Avropa Çempionatında Azərbaycanı Aliyə Paşayeva, Ayşən Bayramova, Diana Doman, Siyana Vasileva və Zeynəb Hümmətovadan ibarət qrup təmsil etdi. Ümumi turniri 35.700 balla yeddinci pillədə başa vuran Paşayeva, Bayramova, Doman, Vasileva və Hümmətovadan ibarət qrup 3 top+2 lent turnirində 22.550 ballıq nəticə göstərdi və Avropa Çempionatının bürünc medalına sahib oldu.

Daha sonra Diana Doman 2018-ci ilin sentyabrında Bolqarıstanın Sofiya şəhərində baş tutan Dünya Çempionatında mübarizə apardı. Aliyə Paşayeva, Ayşən Bayramova, Diana Doman, Siyana Vasileva və Zeynəb Hümmətovadan qrup ümumi turniri 40.100 balla yeddinci, 5 gürz turnirini 20.100 balla beşinci, 3 top+2 lent turnirini isə 20.400 balla yeddinci pillələrdə başa vurdu.

Diana Əhmədbəyli 2018-ci ilin sentyabrında baş tutan Dünya Çempionatında da mübarizə apardı. Aliyə Paşayeva, Ayşən Bayramova, Darya Sorokina, Diana Əhmədbəyli və Zeynəb Hümmətovadan qrup ümumi turniri 52.100 balla 8-ci, 3 top+4 gürz turnirini isə 26.450 balla yeddinci pillələrdə başa vurdu.

## İstinadlar

## Xarici keçidlər
* Azərbaycanın qrup hərəkətləri komandası 3 halqa və 2 cüt gürzlə çıxışı Azertag.az (2019)
* Azərbaycan və İtaliya gimnastları arasında yoldaşlıq görüşü keçirilib Report.az (2019)
* İkiqat Avropa Çempionatı mükafatçısı Diana Əhmədbəyli (Doman), Azərbaycan Gimnastika Federasiyasının əməkdaşı Fərhad Əhmədbəyli ilə ailə həyatı qurub Agf.az (23 noyabr 2018)
*
Kiçik dəniz boğazı

**Kiçik dəniz** ( — "dar dəniz") — Baykal gölünün mərkəzi hissəsində Olxon adasını materikdən ayırır. Boğaz Baykalönü milli parkının ərazisinə daxildir.

Topaqrafik xəritələrdə və atlaslarda Kiçik dəniz boğaz kimi göstərilmışdir. Naviqasiya xəritələri və atlaslarında (Rusiya Müdafiə Nazirliyinin müvafiq xəritələrində) körfəz olaraq göstərilir. "Kiçik dəniz" toponiminin sonunda boğaz/körfəz terminləri işlədilir.

Boğazın uzunluğu 70 km, eni isə 5–16 km arası dəyişir. Dərinliyi şimal hissədə 210 m təşkil edir. Şimal-qərb hissədə sahil novunda dərinliyi 1746 m-dir. Cənub-qərbdə Kiçik dəniz boğazı Olxon darvazasına birləşir, şimal-qərbdə isə Muxor körfəzi yerləşir.

Kiçik dənizdə İjilxey, Zamoqoy, Oqoy, Oltrek, Xibin və s. adaları vardır. Sahillərində Aral, Zunduk, Oto-Xuşun, Ulan-Xanski, Uyaqa, Xadarta (materik sahili), Xoboy, Şaman Qayası, Kobılya Qolova, Budun, Şibetski (Olxon adası) burunları vardır. Boğaza Sarma və Kurma çayları axır.

Balıqçılıq inkişaf etmişdir. Sularında nərə, baykal omulu, siqi, okun, adi durnabalığı və eleç kimi balıqlar vardır.

Sahillərində İrkutsk vilayəti Olxon rayonu ərazisində bir sıra yaşayış məntəqələri vardır: Xujir, Xaransı, Pesçanaya, Kurma və Sarma.

## İstinadlar
Aleksandra Platonova

**Aleksandra Platonova** — 2 may 1998-ci ildə Rusiyanın Vladimir vilayətində anadan olmuş rus əsilli azərbaycanlı bədii gimnast. Azərbaycanı 2015 Avropa Oyunlarında təmsil etmişdir. 2014 Avropa Çempionatının gümüş medalçısıdır.

## Həyatı
Aleksandra Platonova 2 may 1998-ci ildə Rusiyanın Vladimir vilayətində anadan olmuşdur. 7 yaşından gimnastika ilə məşğul olur. Bakı şəhəri 43 nömrəli tam orta məktəbi bitirib.

## Karyerası
Aleksandra Platonova 2013-cü ildə Azərbaycan millisində çıxış edir. Azərbaycanı 2015 Avropa Oyunlarında təmsil etdi. Aleksandra 2014-cü ildə Bakıda Avropa Çempionatında gümüş medal qazandı.
Bentu Qonsalvis da Silva

**Bentu Qonsalvis da Silva** (; 23 sentyabr 1788, Triunfu , Riu-Qrandi-du-Sul — 18 iyul 1847, Quaiba, Riu-Qrandi-du-Sul — Braziliyalı general, Farrapus müharibəsinin əsas fiqurlarından biri. Riu-Qrandi Respublikasının birinci prezidenti (1836–1843).

## Bioqrafiyası
Bentu Qonsalvis iri maldar olaraq, liberal fikirli siyasətçi idi. İmperiyanın siyasətində narazılığı ilə seçilirdi və bu səbəbdən Riu-Qrandi-du-Sul vilayətinə muxtariyyət tələb edirdi. Qonsalvis usyanı hazırlayanlardan biri olmuş və üsyançıların ordusuna rəhbərlik etmişdir.

4 oktyabr 1836-cı ildə üsyançıların fanfa döyüşündəki məğlubiyyət zamanı Qonsalvis hökumət qüvvələrinə əsir düşür. Noyabrda Riu-Qrandi Respublikasının müstəqilliyi elan edildikdən sonra üsyançılar Qonsalvisi prezident elan edirlər.

O, 1837-ci ilin sentyabrında əsirlikdən qacmağa müvvəfəq olur və üsyançılara qoşularaq mübarizəni davam etdirir. 1843-cı ilin avqust ayında üsyançılar arasında yaranan fikir ayrılığından öz vəzifəsindən istehfa verir.

Qonsalvis Qonço-Berde anlaşması imzalandıqdan iki il sonra 1847-ci ildə Plevritdən vəfat edir.

## Mənbə
* ''Qonsalvis Bentu'' Sovet tarix ensiklopediyası.
* ''Qonsalvis da Silva''
* ''Bento Gonçalves da Silva''
Siyana Vasileva

**Siyana Vasileva** () — Bolqarıstan mənşəli Azərbaycanın bədii gimnastı.

## Həyatı
Siyana Vasilevanın anası bədii gimnastika üzrə məşqçidir, eyni zamanda atası da idmançıdır.

Siyana Vasileva bolqar dili, rus və ingilis dillərini bilir.

Siyana, həmçinin psixologiya elmi ilə maraqlanır.

## Karyerası
Gimnastikaya ilk addımlarını 2005-ci ildə atan Siyana 2011-ci ildən milli komandaya çağırılıb. Ənənəvi "Baltik Halqası" turnirində çıxış edən Siyana ilk qızıl medalını da Latviyadan gətirib. İlk ciddi qələbəsini də 2011-ci ildə Minskdə keçirilən Avropa Çempionatında gənclərdən ibarət komandanın tərkibində 1-ci yeri tutmaqla qazanıb. 2014-cü ildə Bakıda keçirilən Avropa Çempionatında Diana Doman, Aliyə Paşayeva, Aleksandra Platonova, Aynur Mustafayeva və Səbinə Abbasova ilə birlikdə 3 top və 2 lentlə qrup tapşırıqlarında gümüş medal qazanıb. Gimnastlarımız Müslüm Maqomayevin "Mavi əbədilik" mahnısının sədaları altında çıxış ediblər. Hakimlər azərbaycanlı gimnastların çıxışını 17.650 balla qiymətləndiriblər. Bu, Avropa çempionatında Azərbaycan gimnastlarının qazandığı 3-cü medal olub.

Siyana qrup komandası tərkibində 2015 Avropa Oyunlarında Azərbaycanı təmsil edəcək.

## İstinadlar
Balakişi Qasımov

**Balakişi Qasımov** (; d. 20 oktyabr 1978, Bakı) — İctimai Televiziyanın baş direktoru (2018-ci ildən), "Nə? Harada? Nə zaman?" elitar klubunun oyunçusu, Azərbaycanda "Nə? Harada? Nə zaman?" oyununun aparıcısı və baş prodüseri, Azərbaycan Qılıncoynatma Federasiyasının prezidenti, GameTV.az prodüser mərkəzinin rəhbəri.

## Bioqrafiyası
Bakı şəhər 1 saylı orta məktəbini bitirmişdir. Azərbaycan Dövlət İqtisad Universitetini maliyyə ixtisası üzrə bitirmişdir.

## "Nə? Harada? Nə zaman?"
2004-cü ildən klub oyunlarının iştirakçısıdır. 2004-cü ildə "Nə? Harada? Nə zaman?" oyununun idman variantı üzrə dünya çempionu olmuşdur. Tezliklə onun komandası bu növdə mütləq dünya çempionu olmuşdur. "Nə? Harada? Nə zaman?" üzrə 2002, 2004, 2008, 2012 və 2013-cü illərdə Azərbaycan çempionu, 2002-ci ildə Breyn rinq üzrə Azərbaycan Çempionu olmuşdur. Anar Əzimovun komandasında 1998, 2003 və 2010-cu illərdə Cənubi Qafqaz çempionu olmuşdur.

Beynəlxalq "Nə? Harada? Nə zaman?" klubları assosasiyası təfərinfən 2010-cu ildə ilin adamı seçilmişdir..

2010-cu ilin yekunlarına əsasən "Büllur bayquş", "Brilyant bayquş", "Klubun ən yaxşı kapitanı" poqonu mükafatlarına layiq görülmüşdür.

29 aprel 2019-cu ildə "Tərəqqi" medalı ilə təltif edilmişdir.

21 iyul 2025-ci ildə Azərbaycan Respublikası Prezidentinin fəxri diplomu ilə təltif edilmişdir.

## Filmoqrafiya
# Qorxma, mən səninləyəm! 1919 (film, 2013)

## İstinadlar
Azərbaycan SSR əməkdar rəssamlarının siyahısı

## 1960-cı illər

### 1964
**29 iyun 1964-cü ildən:**
* Əzimov Cəbrayıl Əlimuxtar oğlu — "Azərbaycanfilm" kinostudiyasının quruluşçu-rəssamı
* Almazov Ənvər Hacağa oğlu — tərtibatçı-rəssam
* Hüseynov Yusif İsmayıl oğlu — rəssam
* Kazımov Əbil Kazım oğlu — Azərbaycan televiziyasının baş rəssamı
*  — rəssam
* Xanlarov Kamil Əlabbas oğlu — rəssam

### 1967
**7 iyul 1967-ci ildən:**
* Əliyev Kamil Müseyib oğlu — rəssam
* Qasımov Nadir Sadıq oğlu — rəssam

**21 oktyabr 1967-ci ildən:**
* Hüseynova Elmira Mehrəli qızı — heykəltaraş

## 1970-ci illər

### 1972
**7 fevral 1972-ci ildən:**
* Toropov Yuri Alekseyeviç — S. Vurğun adına Azərbaycan Dövlət Rus Dram Teatrının rəssamı

### 1973
**26 oktyabr 1973-cü ildən:**
* Mustafayeva Güllü Hacı qızı — rəssam

### 1976
**23 dekabr 1976-cı ildən:**
* Zeynalov Nadir Əlimuxtar oğlu — rəssam
* Nəcəfzadə Kamil Nəcəf oğlu — rəssam
* Hüseynov Məmmədağa hüseyn oğlu — rəssam

### 1977
**5 dekabr 1977-ci ildən:**
* Əliyev Hüseyn Əlirza oğlu — rəssam
* Kazımov Davud Mehdi oğlu — rəssam
* Nərimanbəyov Vidadi Yaqub oğlu — rəssam
* Səfərova Xalidə Ələkbər qızı — rəssam

### 1979
**9 fevral 1979-cu ildən:**
* Səidov Altay Ağasəid oğlu — rəssam
* Xəlilov Fuad Əhməd oğlu — rəssam

## 1980-ci illər

### 1980
**18 dekabr 1980-ci ildən:**
* Mehdiyev Rafiq Mahmud oğlu — Ə. Əzimzadə adına Azərbaycan Dövlət Rəssamlıq Məktəbinin müəllimi

### 1982
**1 dekabr 1982-ci ildən:**
* Ağamalova Liya Nitiçna
* Ələkbərov Kamal Camal oğlu
* Bağırov Fikrət Bağır oğlu
* Babayev Nazim Heybət oğlu
* Verdiyev Əli Mürsəl oğlu
* Hacıyev Altay Əmir oğlu
* İsmayılov Rəfis Rza oğlu
* Kərimova Yelena Alensandrovna
* Qasımov Cabbar Ağadadaş oğlu
* Kərimov Adil Əlabbas oğlu
* Maratlı Bağır Ələşrəf oğlu
* Mustafayev Albert Zaman oğlu
* Müfidzadə Cəmil Miryusif oğlu
* Nəzərov Hacağa Cavad oğlu
* Rzayev Namiq Kərim oğlu
* Rüstəmov Cahangir Mahmud oğlu
* Sadıqzadə Toğrul Seyidhüseyn oğlu
* Sücəddinov Qorxmaz Məmmədtağı oğlu
* Tağıyev Mahmud Əzizağa oğlu
* Şıxəliyev Tələt Ağalar oğlu
* Şıxəliyev Oqtay Yusif oğlu

### 1988
**28 aprel 1988-ci ildən:**
* Bağırov Qalib İsgəndər oğlu — Sovet Azərbaycanının 50 illiyi adına Kirovabad çini qablar zavodunun baş rəssamı
* İsmayılov İsmət Şirəli oğlu — V. İ. Lenin adına Şəki İpək İstehsalat Birliyinin rəssamı

**7 may 1988-ci ildən:**
* Hacıyeva Bəyim Əzizbala qızı — rəssam
* Mehdiyev Ağa Cəfər oğlu — rəssam
* Seyfullayev Qafar Süleymanoviç — rəssam
* Xruslov Viktor Vladimiroviç — rəssam

### 1989
**4 may 1989-cu ildən:**
* Məlikov Qurban Allahverdi oğlu — televiziya quruluşçu rəssamı

**17 may 1989-cu ildən:**
* Haqverdiyev Səməd Yunus oğlu — rəssam-rəngkar
* Rəsulov Əşrəf Yaqub oğlu — şəbəkə rəssamı

## 1990-cı illər

### 1990
**2 iyun 1990-cı ildən:**
* Əliyev Mübariz İdris oğlu — H. Ərəblinski adına Sumqayıt Dövlət Dram Teatrının baş rəssamı

## Həmçinin bax
* Azərbaycan SSR xalq rəssamlarının siyahısı

## İstinadlar

;Sənədlər
Fatma Gaye Gülər

**Fatma Gaye Güler** (; ) — Türkiyə Böyük Millət Məclisinin XXV çağırış deputatı; Türkiyənin ən gənc qadın millət vəkili.

## Həyatı
Fatma Gaye Güler 1988-ci ilin oktyabr ayında Tokatın Niksar mahalında anadan olmuşdur. İbtidai və orta məktəb təhsillərini İstanbulda almışdır. Qazi Universitetinin Ünsiyyət fakültəsini bitirmişdir. Daha sonra İstanbul Universitetinin Tarix fakültəsində ikinci təhsilini davam etdirmişdir.

## Siyasi karyerası
Güler 2009-ci ildə siyasi karyerasına başlayıb.

2012–2014-cü illərdə Ədalət və İnkişaf Partiyası İstanbul Gənclik Qolları İctimaiyyətlə Əlaqələr və Seçki İşləri vahidlərində vəzifədə olmuşdur.

Müxtəlif qeyri-hökumət təşkilatlarının üzvüdür.

2015-ci ildə Ədalət və İnkişaf Partiyası tərəfindən Tokatda 3-cü sırada millət vəkili namizədi olaraq göstərilən 26 yaşındakı Fatma Gaye Güler, Türkiyənin ən gənc qadın millət vəkili seçilmişdir.

## İstinadlar
 

## Xarici keçidlər
* Fatma Gaye Güler . akparti.org.tr
Qomis Jardin

**Joze Qomis di Voskonselus Jardin** (; 1 yanvar 1773 — 1 dekabr 1854) — Braziliyalı həkim, həmçinin hərbi və siyasi xadim. Farrapus müharibəsinin əsas fiqurlarından biri, Riu-Qrandi-du-Sulun müstəqilliyinin tərəfdarı. Riu-Qrandi Respublikasının ikinci prezidenti (1843—1845).

## Farrapus üsyani
Jardin üsyanın əvvəllərindən onun iştirakçısı, sonradan rəhbəri olmuşdur. Üsyançılar 5 noyabr 1836-cı ildə Riu-Qrandi Respublikası elan edildikdən sonra Bentu Qonsalvisi prezident, Jardini isə vitse-przident təyin edirlər. Ancaq Bentu Qonsalvis əsirlikdə olması səbəbindən onun səlahiyyətləriri Jardin icra edir.

Sentyabr 1837-ci ildə Qondalvis əsirlikdən qaçmağa müvəffəq olur və üsyançılara qoşulur. Mübarizəni davam etdirsə də, 1943-cü ilin avqust ayında üsyançıların rəhbərliyində yaranan fikir ayrılığı səbəbindən istefa verir. Jardin vitse prezident kimi yenidən prezident olur. 
Onun rəhbərliyi ilə 1845-ci ildə Riu-Qrandi ilə imperiya arasında barışıq sazişi imzalanır.

## İstinadlar

## Mənbə
* ''Informações sobre José Gomes de Vasconcelos Jardim'' .
Elastiklik (iqtisadiyyat)

**Elastiklik** () — iqtisadi nəzəriyyədə bir göstəricinin (məsələn, tələb və ya təklif) digər göstəricinin (məsələn, qiymət, gəlir) dəyişməsinə necə reaksiya göstəridiyinin ölçüsüdür.

Bu yalnız bir-birinə təsir edə bilən göstəricilər üçün hesablanır. Elastiklik iki göstəricinin həcmindəki faiz dəyişikliklərinin nisbəti kimi hesablanır. Bu aşağıda göstərilən bəzi suallara cavab tapmaqda kömək edir:

* Əgər istehsal etdiyim məhsulun qiymətini aşağı salsam, əlavə olaraq nə qədər məhsul sata biləcəm?
* Əgər bu məhsulun qiymətini qaldırsam, bu digər bir əmtəənin satışına necə təsir edəcək?
* Əgər məhsulun bazar qiyməti aşağı düşərsə, bu bazardakı firmların təklif həcminə necə təsir edəcək?

Elastikliyin dərəcəsini əks etdirən ölçü vahidi **elastiklik əmsalı** adlanır.

Elastiklik dərəcəsindən asılı olaraq göstəricilər arasındakı əlaqə **elastik** (>1), **vahid elastik** (=1) və **qeyri-elastik** (<1), habelə xüsusi hallarda **tam qeyri-elastik** (=0) və **sonsuz elastik** ola bilər. Elastik əlaqədə bir göstərici digərinin dəyişməsinə çox həssasdır. Məsələn, məhsulun qiymətinin 10% enməsi həmin məhsula olan tələbi 20% artırır. Qeyri elastik əlaqədə bir göstərici digərinin dəyişməsinə az həssasdır. Məsələn, məhsulun qiymətinin 10% qalxması ona olan tələbi 5% endirir. Vahid elastiklikdə isə bir göstərici neçə faiz dəyişirsə digəridə eyni dərəcədə dəyişir. Məsələn, məhsulun qiymətinin 10% enməsi ona olan tələbi 10% artırır.

Bundan əlavə, elastiklik hər bir nöqtədə eyni deyildir. Məsələn, aşağı qiymət səviyyəsində qiymət dəyişikliyi daha elastikdir, amma yüksək qiymət səviyyəsində bu hal əksinə olur.

## Təklifin qiymət elastikliyi
Təklifin qiymət elastikliyi təklifin həcminin qiymət dəyişikliklərinə necə reaksiya verdiyini ölçür. Bu əmtəənin xüsusiyyəti ilə sıx bağlıdır. Belə ki, əgər sahibkar artan tələb qarşısında istehsalını rahatlıqla artıra bilirsə, qiymət elastikdir. Əgər mümkün deyilsə, qeyri-elastikdir.

Məsələn, əgər dağ xizəyinin qiyməti qalxarsa, istehsalçı yeni bir xizək meydancası tikmək məqsədilə dağ kəşf edə bilməyəcəyi üçün burada istehsalın artırılması imkanları məhduddur. Bu səbəbdən bu məhsulun təklifi qeyri-elastikdir. Digər bir məhsula nəzər yetirək. Meyvə şirəsinin qiyməti qalxdıqda, istehsalçı çox rahat bir şəkildə iş rejimini artırır, daha çox xammal cəlb edir və istehsalı artırır. Belə məhsullar elastikdir.

## Təklifin qiymət elastikliyinin hesablanması
Təklifin qiymət elastikliyi haqqında müəyyən anlayış əldə etdikdən sonra, gəlin onun necə hesablanmasına baxaq:

Təklif.q.e. = Təklifin həcmindəki faiz dəyişikliyi/ Qiymətdəki faiz dəyişikliyi

Tələb əyrisində olduğu kimi təklif əyrisi üzərində də müxtəlif elastikliyə malik nöqtələr vardır(**Bax: Şəkil 3**).

## Miqyas elastikliyi
Miqyas elastikliyi və ya başqa ədəbiyyatlardakı adı ilə **istehsal elastikliyi** istehsal amillərinin həcmindəki dəyişikliyin istehsal həcminə necə təsir etdiyini əks etdirir. Başqa sözlə, miqyas elastikliyi istehsal həcmindəki faiz dəyişikliyinin istehsal amillərinin həcmindəki faiz dəyişikliklərinə nisbəti kimi hesablanır.

## İstinadlar
İqor Ametov

**Ametov İqor Mamedoviç** () — texnika elmləri doktoru, professor.

## Həyatı
Bakı şəhərində anadan olmuşdur. 1970-ci ildə "Neft və qaz yataqlarının işlənilməsinin texnologiyası və kompleks mexanikləşdirilməsi" ixtisası üzrə AzNKİ-nin neft-mədən fakültəsini bitirdikdən sonra bu institutun aspiranturasına qəbul olunub və Azərbaycan EA DNQYPİ-da işləməyə başlamışdır. 1972-ci ildən Uxta Sənaye institutunun "Neft və qaz yataqlarının işlənilməsi və istismarı" kafedrasında assistent, baş müəllim, hidravlik kafedrasının müdiri işləmişdir. 1973-cü ildə "Neft-mədən mexanikasının bəzi məsələlərində ikifazalı sistemlərin hərəkətinə ağırlıq qüvvəsinin təsirinin tədqiqi" mövzusunda namizədlik, 1979-cu ildə isə "Neft və qazın hasilatı zamanı müvazinətsizliyin xüsusiyyətlərinin nəzərə alınması əsasında əsas texnoloji proseslərin, bu proseslərin hesabat üsullarının və keyfiyyətinin artırılması yollarının işlənilməsi məqsədilə təhlili" mövzusunda doktorluq dissertasiyaları müdafiə etmişdir. 1984-cü ildən ÜETNSİ (Moskva ş.) laboratoriya müdiri, baş direktorun elmi işlər üzrə müavini kimi vəzifələrdə işləmişdir. Ametov İ. M. Uxta Dövlət texniki universitetinin neft və qaz yataqlarının işlənilməsi və istismarı və yeraltı hidromexanika kafedrasının professoru olmuşdur. Ametov İ. M. Beynəlxalq Şərqi Neft akademiyasının, Rusiya Federasiyası Dağ elmləri Akademiyasının həqiqi üzvü olmuşdur.

## Elmi fəaliyyəti
Ametov İ. M. — neft yataqlarının işlənilməsi və layların neftveriminin artırılması sahəsində tanınmış alimdir.

Elmi-tədqiqatların sahəsi: neft yataqlarının işlənilməsi, layların neftveriminin artırılması; neft və qaz hasilatının texnika və texnologiyası; neft layının fizikası.

O 150-dən artıq elmi məqalənin və bir sıra monoqrafiyanın müəllifidir. 10 elmlər doktoru və elmlər namizədi hazırlayıb. Ametov İ. M. "SSRİ fəxri neftçisi" adına layiq görülmüşdür.

## İstinadlar
Mill Ends Park

[thumbnail|[2007-ci ildəki vəziyyəti]]
**Mill Ends Park** () — dünyanın ən kiçik parkı; ABŞ-nin Oreqon ştatında, Portlend şəhərində yerləşir. Ginnesin Rekordlar Kitabına düşmüşdür.

Parkın diametri cəmi 61 sm-dir.

## İstinadlar
 

## Xarici keçidlər

*Mills End Park: World's Smallest Park. *Atlas Obscura*
Xalqların Demokratik Partiyası (Türkiyə)

**Xalqların Demokratik Partiyası** (; ) — 15 oktyabr 2012-ci ildə qurulan və Türkiyədə fəaliyyət göstərən siyasi partiyadır. Partiyanın nizamnaməsinə görə, onun rəsmi abbreviaturası "HDP"dir. Onun simvolu gövdə hissəsi iki əldən ibarət olan ağac təsviridir. Partiya həmsədrləri Sultan Özcan və Cahit Kırkazakdır.

Yavuz Önen və Fatma Gök tərəfindən Xalqların Demokratik Qurultayının parlamentdə siyasi partiya ilə təmsil olunması qərarı ilə təsis edilib. 27 oktyabr 2013-cü il tarixində keçirilən 1-ci Fövqəladə Baş Assambleyada İstanbul millət vəkili Səbahat Tuncel və Mersin Millət vəkili Ərtoğrul Kürkçü həmsədr təyin edildi. 22 iyun 2014-cü il tarixində toplanan 2-ci Fövqəladə Qurultayda HDP həmsədrləri Van milləy vəkili Figən Yüksəkdağ və Hakkari millət vəkili Səlahəddin Dəmirtaşın üzərinə götürdü. 3 fevral 2017-ci ildə çağırılan 3-cü Fövqəladə Qurultayda Figən Yüksəkdağın mühakimə olunduğu üçün siyasi hüquqlarından məhrum edilməsindən sonra Sərpil Kemalbay Pekgözegü həmsədrliyi Səlahəddin Dəmirtaşla paylaşdı.

Türkiyədə 2015-ci ilin iyununda keçirilən ümumi seçkilərdən sonra qurulan 63-cü Türkiyə hökumətində Xalqların Demokratik Partiyası iki nazirliklə təmsil olunub, Kocaeli millət vəkili Əli Heydər Konca Avropa Birliyi naziri, İzmir millət vəkili Müslüm Doğan isə inkişaf naziri vəzifələrində çalışıb. Bu nazirlər 2015-ci il sentyabrın 23-də vəzifələrindəb istefa veriblər.

Xalqların Demokratik Partiyasının mərkəzi komitəsi, əyalət və rayon rəhbərləri və onun keçmiş rəhbərlərinin əksəriyyəti həbsdədir. Eyni zamanda, HDP-yə bağlı 15 min nəfər saxlanılıb, onlardan 6 mini indiyədək həbs edilib. Eyni hesabata görə, 2015-ci ilin iyul ayından indiyədək 89 il təşkilatı həmsədri və 193 ilçə təşkilatı həmsədri həbs edilib. Eyni zamanda, HDP-nin 1 noyabr seçkilərində parlamentə daxil olan 59 deputatından 9-u saxlanılıb, 31-i isə saxlanılsa da sərbəst buraxılıb..

## İstinadlar
Karboeyro monastırı

**Karboeyro monastırı** (; ) — İspaniyanın Qalisiya muxtar bölgəsində yerləşən monastır. Monastır Roman memarlığı üslubunda olub özündə qotika memarlığına aid izlər də daşımaqdadır. Qalisiyanın ən görkəmli abidələrindən biridir. İspaniya Mədəni Maraq Mülkiyyəti siyahısındadır.

## Haqqında

Monastır Benedikt monastırı olub X əsrdə tikilmişdir. Ən qüdrətli zamanları XI-XIII əsrlərdir. Bu dövrdə çox yaxşı vəziyyətdə olmuşdur. XX əsrin ikinci yarısında təmir olunmuşdur.

## Qalereya


Monastery of Carboeiro.jpg
San Lourenzo de Carboeiro.Silleda.Galicia2.jpg
Carboeiro col1.JPG
Carboeiro int1.JPG
Monasterio de San Lourenzo de Carboeiro (2395722275).jpg


## İstinadlar

## Xarici keçidlər
Təbriz küçəsi (Bakı)

**Təbriz küçəsi** — Bakı şəhərinin Nərimanov rayonunda Fətəli xan Xoyski küçəsinə və Heydər Əliyev prospektinə paralel küçə. Küçə İranın beşinci böyük şəhəri, Azərbaycanlıların mənəvi paytaxtı hesab olunan Təbriz şəhərinin adını daşıyır. Küçənin keçmiş adı *Çapayev* olmuşdur.

## İnfrastrukturu

### Küçədəki tunel
Tunel Koroğlu Rəhimov və Təbriz küçələrinin kəsişməsində yerləşməklə hərəkətin svetoforsuz tənzimlənməsinə xidmət edir. Tunelin tikintisinə 2010-cu ilin aprelində başlanılıb. Tunel yerləşdiyi ərazinin ümumi görünüşü ilə uzlaşdırılmışdır. Tunelin içərisində və üstündə quraşdırılan işıq dirəkləri yol ötürücüsünün həm gözəl görünüşünə, həm də hərəkətin tənzimlənməsinə imkan yaradır. Tunelin sağ və sol tərəflərində salınmış yardımçı yollar da müasir standartlara cavab verir.

29 dekabr 2010-cu ildə Prezident İlham Əliyev tunelin rəsmi açılışında iştirak etmişdir.

### Tunelin tikinti xüsusiyyətləri
Tunelin ümumi uzunluğu 274 metrdir. Örtülü hissəsinin uzunluğu 26 metr, hündürlüyü 5 metr, eni isə 17,5 metrdir. Tunelin tikintisinə daxil olan yan yolların uzunluğu 1012 metr, eni 5,5 metr, giriş yollarının uzunluğu isə 430 metrdir. Tuneldə avtomobillərin hərəkəti əks istiqamətli 4 zolaqda tənzimlənir. Yan yollarla birlikdə hərəkət 6 zolaqlıdır.

Tuneldə yağış və qrunt sularının axıdılması üçün drenaj xətləri də inşa olunmuş, yüksək səviyyədə işıqlandırma sistemi qurulmuşdur. Tunelin üzərində paslanmayan metaldan dekorativ konstruksiyalar qurulmuş, ətrafda yaşıllıqlar salınmış, ağac və kollar əkilmiş, avtomobillərin sərbəst hərəkəti üçün istiqamətverici işarələr qoyulmuş, rahat piyada səkiləri salınmışdır. Tunelin tikintisində ümumilikdə 5800 ton asfalt və 9 min kubmetr beton qarışığından istifadə olunmuşdur.

## Kəsişdiyi küçələr
Küçə Ceyhun bəy Hacıbəyli küçəsi ilə kəsişmədən başlayaraq Əliyar Əliyev küçəsində bitir.

* Nemət Quliyev küçəsi
* Firdovsi Məmmədov küçəsi
* Əliağa Vahid küçəsi
* Tələt Şıxəliyev küçəsi
* Əhməd bəy Ağaoğlu küçəsi
* Əbdüləzəl Dəmirçizadə küçəsi
* Koroğlu Rəhimov küçəsi
* Həsənoğlu küçəsi
* Aşıq Molla Cümə küçəsi
* Əhməd Rəcəbli küçəsi
* Mirzəbala Əhmədzadə küçəsi
* Ağa Nemətulla küçəsi
* Faiq Yusifov küçəsi
* Əşrəf Əliyev küçəsi

## Mühüm ünvanlar
* № ? — 304 saylı orta məktəb
* № ? — Nərimanov bələdiyyəsi
* № ? — 21 saylı Dövlət Notariat Kontoru
* № 19 — Azərbaycan Dövlət Dəmir Yolu Liseyi
* № 19 — Elm və Təhsil Mərkəzi Təfəkkür Universiteti
* № ? — Şuşa restoranı
* № ? — 4 saylı şəhər poliklinikası
* № 35 — M. Şəhriyar adına mədəniyyət və istirahət parkı
* № 36 — Qarabağ mehmanxanası
* № ? — 77 saylı orta məktəb
* № ? — ADU-nun II və III nömrəli tədris korpusları
* № ? — Bakı İdarəetmə və Texnologiya Kolleci
* № ? — Heydər Əliyev Mərkəzinin konfrans zalı
* № ? — Respublika Uşaq Stomatoloji Mərkəzi
* № ? — McDonald's
* № 98 — Nərimanov bağı

## Ədəbiyyat
# 

## İstinadlar

## Xarici keçidlər

* Təbriz küçəsi, Bakü, Azerbaycan
Sanni Leone

**Sanni Leone** (, ) — hind əsilli kanadalı model, pornoaktrisa və aktrisa.

## Həyatı
Karencit Kanadanın Ontario vilayətində yerləşən Sarniya şəhərində, siqhizm təliminə əməl edən pəncab ailəsində doğulub. Onun atası Tibetdə doğulub və Dehlidə böyüyüb. Anası isə Sirmur əyalətindəndi (2008-ci ildə vəfat edib). Ailəsi onu siqhizm adəti ilə tərbiyə olunsa da, onu katolik məktəbə verirlər. Çünki ictimai məktəb onun üçün təhlükəli sayılırdı. 13 yaşında ailəsi Kaliforniyaya köçüb.

1999-cu ildə məktəbi bitirərək, Kaliforniyada yerləşən Orinc ətrafında, həkim kursunda təhsil almağa başlayır. Burada onun eyni kursda oxuyan və gecə klublarında rəqqasə kimi fəaliyyət göstərən dostu, onu Con Stivens ilə tanış edir. Con Stivens isə Karenciti "Penthouse" jurnalının fotoqrafı olan Cey Allenlə tanış edir. Onun fotoqrafları 2001-ci ildə bu jurnalda dərc olunur və ayın mükafatını qazanır (). Məhz burada ona "Sanni Leone" ləqəbi verilir. Ardınca Hustler, Cheri, Mystique Magazine və digər jurnallarında fotoqrafları çıxır. 2003-cü ildə "Penthouse" jurnalında ilin mükafatını qazanır. Həmin ildə "Vivid Entertainment" ilə müqavilə imzalayır.

## İstinadlar

## Xarici keçidlər
* Rəsmi sayt
*
Robert Sekuta

**Robert Sekuta** () — ABŞ-nin Azərbaycandakı fövqəladə və səlahiyyətli səfiri (2015-ci ildən)

## İstinadlar

## Xarici keçidlər
* Səfir Robert F. Sekuta  azerbaijan.usembassy.gov
Olqa Senyuk

**Olqa Senyuk** () — Azərbaycanı təmsil edən oxatan.

## Karyerası
Olqa Senyuk 2016-cı ildə Birləşmiş Krallıqda baş tutan Avropa Çempionatının nəticələrinə əsasən olimpiya lisenziyasına sahib oldu. Bununla da Olqa Senyuk Azərbaycanı Olimpiya Oyunlarında bu idman növü üzrə təmsil edən birinci idmançı olaraq tarixə düşdü.

Olqa Senyuk Rio-de-Janero Olimpiadasında avqustun 5-də təsnifat mərhələsində mübarizə apardı. Həmin mərhələdə Olqa Senyuk 622 xal topladı və mərhələni 64 idmançı sırasında 37-ci pillədə başa vurdu. Avqustun 8-də baş tutan 1/32 final mərhələsində isə Olqa Senyuk Çin nümayəndəsi Ço Huy ilə üz-üzə gəldi. Həmin görüşdə Olqa Senyuk rəqibinə 1:7 hesabı ilə məğlub oldu və olimpiadanı 33-cü pillədə başa vurdu.

## İstinadlar
Kamandan oxatma

**Kamandan oxatma** — kamandan oxatma idman növü Dünya Oxatma Federasiyası () tərəfindən tənzimlənir. Kamandan oxatma Beynəlxalq Olimpiya Komitəsinin (BOK-un) orqanıdır.

## Həmçinin bax
*FITA — **Beynəlxalq Oxatma Federasiyası** ()

## İstinadlar